ລັດຖະມົນຕີກຳປູເຈຍ ແນະໃຫ້ທັບມ້າງ ບັນດາກຸ່ມ NGO
ຈົດໝາຍລັດຖະມົນຕີ ກຳປູເຈຍ ສະເໜີໃຫ້ທັບມ້າງ ບັນດາອົງການຈັດຕັ້ງ ທີ່ບໍ່ຂຶ້ນກັບລັດຖະບານ ທີ່ຊ່ອຍພວກຊາວບ້ານ ທີ່ຖືກຍົກຍ້າຍ.
ຈົດໝາຍສະບັບນຶ່ງທີ່ລົງນາມໂດຍລັດຖະມົນຕີກະຊວງການເງິນຂອງກຳປູເຈຍແນະໃຫ້ເຫັນ ວ່າລັດຖະບານຄວນດຳເນີນມາດຕະການຕໍ່ບັນດາກຸ່ມບັນເທົາທຸກທີ່ໄດ້ທຳການຕໍ່ສູ້ໃນນາມ ຂອງພວກຊາວບ້ານທີ່ຖືກຍົກຍ້າຍນັ້ນ ຈົດໝາຍທີ່ສົ່ງໄປຫານາຍົກລັດຖະມົນຕີຮຸນເຊນສະບັບລົງວັນທີ 17 ມິຖຸນາ ທີ່ວິທະຍຸວີໂອ ເອພະແນກພາສາຂະແມໄດ້ຮັບມານັ້ນ ສະເໜີແນະໃຫ້ລັດຖະບານດຳເນີນມາດຕະການລົບ ລ້າງເງື່ອນໄຂຂອງບັນດາອົງການຈັດຕັ້ງທີ່ບໍ່ຂຶ້ນກັບລັດຖະບານໃນການປະຕິບັດງານຢູ່ກຳປູ ເຈຍນັ້ນ ຈົດໝາຍດັ່ງກ່າວຍັງເວົ້າຕື່ມວ່າ ຈຸດປະສົງທີ່ສຳຄັນຂອງບັນດາອົງການຈັດຕັ້ງເຫຼົ່ານີ້ກໍແມ່ນ ເພື່ອໃຫ້ຍົກເລີກການສ້ອມແປງຍົກລະດັບທາງລົດໄຟຄັ້ງໃຫຍ່ຂອງກຳປູເຈຍຊຶ່ງຈະເຊື່ອມຕໍ່ ເຂດຕ່າງໆຂອງເອເຊຍຕາເວັນອອກສຽງໃຕ້ກັບເມືອງຄຸນໝິງໃນປະເທດຈີນນັ້ນ ຈົດໝາຍສະບັບນີ້ກ່າວວ່າ ທີ່ປຶກສາທີ່ບໍ່ໄດ້ລະບຸຊື່ໃຫ້ຊາບຄົນນຶ່ງ ຂອງທະນາຄານພັດທະ ນາເອເຊຍ ຫຼື ADB ທີ່ໃຫ້ການສະໜັບສະໜຸນແກ່ໂຄງການມູນຄ່າ 146 ລ້ານໂດລາດັ່ງ ກ່າວໄດ້ຮ້ອງຂໍໃຫ້ລັດຖະບານດຳເນີນມາດຕະການໃນທັນທີຕໍ່ບັນດາອົງການຈັດຕັ້ງທີ່ບໍ່ຂຶ້ນ ກັບລັດຖະບານ ແຕ່ແນວໃດກໍຕາມໂຄສົກຂອງ ADB ກ່າວຕໍ່ອົງການຂ່າວ DPA ຂອງເຢຍຣະມັນມັນວ່າ ຕົນໄດ້ທຳການສືບສວນ ແລະບໍ່ໄດ້ພົບເຫັນຫຼັກຖານໃດໆ ກ່ຽວກັບການປະຕິບັດທີ່ບໍ່ຖືກບໍ່ ຕ້ອງຂອງພວກທີ່ປຶກສາຂອງຕົນ ADB ກ່າວຕໍ່ວິທະຍຸສຽງອະເມຣິກາ ໃນສັບປະດານີ້ ວ່າຕົນຈະສືບຕໍ່ດຳເນີນງານຮ່ວມກັບພວກຊາວບ້ານ ທີ່ຕ້ອງໄດ້ຖືກຍົກຍ້າຍຍ້ອນໂຄງການ ບູລະນະສ້າງສາທາງລົດໄຟດັ່ງກ່າວ